LANNA อวดงบ Q1 โตกว่าเท่าตัว ธุรกิจถ่านหินหนุน-รับส่วนแบ่งกำไร “PKN” เพิ่ม
LANNA อวดงบ Q1 กำไรโต 153% แตะ 615.14 ลบ. จากปีก่อนกำไร 242.63 ลบ. รับรายได้ธุรกิจถ่านหินเพิ่ม หลังปริมาณขาย-ราคาถ่านหินพุ่ง พร้อมรับส่วนแบ่งกำไรบริษัทย่อย "PKN" เพิ่ม
LANNA อวดงบ Q1 กำไรโต 153% แตะ 615.14 ลบ. รับรายได้ธุรกิจถ่านหิน หลังปริมาณขาย-ราคาถ่านหินพุ่ง พร้อมรับส่วนแบ่งกำไร "PKN" เพิ่ม
13 พ.ค. 2565

บริษัท ลานนารีซอร์สเซส จำกัด (มหาชน) หรือ LANNA รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวม 5,013 ล้านบาท เพิ่มขึ้นจากปีก่อน 1,976.31 ล้านบาท คิดเป็นร้อยละ 65.08 โดยมีกำไรจากธุรกิจถ่านหินและเชื้อเพลิงชีวมวลอัดแท่ง 585.89 ล้านบาท เพิ่มขึ้นจากไตรมาส 1/2564 จำนวน 373.78 ล้านบาท คิดเป็นร้อยละ 176.22 เนื่องจากปริมาณและราคาถ่านหินโดยเฉลี่ยเพิ่มขึ้นจากปีก่อนร้อยละ 9.04 และ 68.54 ตามลำดับ
รวมทั้งยังมีส่วนแบ่งกําไรจากบริษัทร่วม 26.67 ล้านบาทเพิ่มขึ้นจากปีก่อน 25.19 ล้านบาทคิดเป็นร้อยละ 1,702.03 เนื่องจากมีส่วนแบ่งกําไรจาก PT. PESONA KHATULISTIWA NUSANTARA (PKN) จำนวน 24.77 ล้านบาท ซึ่งเป็นบริษัทร่วมที่บริษัทฯ เข้าไปลงทุนในสัดส่วนร้อยละ 10 ของจำนวนหุ้นสามัญที่เรียกชําระแล้วของ PKN เมื่อวันที่ 31 สิงหาคม 2564 ที่ผ่านมา